recursal/SuperWikiNEXT-32B huggingface dataset:
ז'אן-מישל לורן
**ז'אן-מישל לורן** (בצרפתית: **Jean Michel Lorain** ; נולד ב-7 בינואר 1959 ב- Migennes, בורגון) הוא שף המסעדה הצרפתית **לה קוט סן-ז'אק** (**La Côte Saint-Jacques**) בז'ואני במחוז יון בבורגון. יחד עם אביו, **מישל לורן** (בצרפתית: **Michel Lorain**; נולד ב-1934), הוא בעלים של מסעדה שמחזיקה בשלושה כוכבים במדריך מישלן האדום (נכון לשנת 2011).

ביוגרפיה
--------

### מישל לורן

נולד ב-1934. אימו, מארי לורן, הייתה מסעדנית שייסדה את קוט סן-ז'אק בז'ואני לגדות נהר היון ב-1945. מישל לורן התלמד כאופה ואחר-כך ירש את אימו בקוט סן-ז'אק ב-1958 ביחד עם אשתו ז'קלין ששימשה כסומלייה (מלצר יינות, שאחראי גם על בניית מרתף היין של המסעדה).

ב-1971 השיג מישל את הכוכב הראשון במדריך מישלן האדום, הוא קיבל את השני ב-1976. קוט סן-ז'אק נכנסה לרשת רלה א שאטו בשנת 1977. הוא רכש כרם ועושה בעצמו יין מזן ענבי שרדונה. בבעלותו סירה שניתן להשכירה לשיט עם ארוחה. הוא פתח מעבר לנהר מלון זול עם מסעדה פשוטה.

### ז'אן-מישל לורן

ז'אן-מישל לורן, בנם של ז'קלין ומישל לורן, נולד ב-7 בינואר 1959 ב- Migennes, 8 ק"מ מז'ואני. לאחר סיום תיכון התלמד ז'אן-מישל אצל פייר וז'אן טרואגרו ברואן ב-1977. הוא שהה שנה בטיוואן פריז לצד קלוד דלין שעמד בראשה ב-1979.
הוא השלים את שירותו הצבאי והצטרף לאביו במסעדה המשפחתית למשך שנה ואז השתלם אצל פרדי ז'ירארדה בקריסייה, שווייץ, במשך שנה וחצי ב-1982. 

ב-1983 הוא שב לז'ואני לצד אביו מישל. הוא התחתן עם בריג'יט שממנה יש לו שתי בנות, אלכסנדרה ומרין. 
ב-1986 מישל וז'אן-מישל לורן השיג 19/20 נקודות בגו מיו וכוכב שלישי במדריך מישלן האדום. בגיל 27, היה ז'אן-מישל השף הצעיר ביותר שהגיע אי-פעם לשלושה כוכבים במישלן.

ב-1993 ז'אן-מישל מונה לשף השנה בידי גו מיו שנתן לו את הניקוד המקסימלי דאז של 19.5/20. מישל לורן יצא לגמלאות. 

ב-2001 קוט סן-ז'אק הורדה לשני כוכבים במישלן, ב-2004 היא קיבלה מחדש את שלושת הכוכבים שלה, בעקבות עבודת שיפוץ ועיצוב נרחבת במסעדה.

המסעדה נכללת במדריך השולחנות הגדולים בעולם.

לקריאה נוספת
------------

* ענבר, אביטל. **התענוגות של צרפת**. תל אביב: אריה ניר מודן, 1997; עמ' 26, 77-71, 92, 394, 395.

קישורים חיצוניים
----------------

ויקישיתוף מדיה וקבצים בנושא **ז'אן-מישל לורן** בוויקישיתוף
* 

* אתר האינטרנט הרשמי של ז'אן-מישל לורן
* מסעדת לה קוט סן ז'אק באתר dininginfrance
* ביוגרפיה של ז'אן-מישל לורן, באתר restaurant-ranking.com
* רותי קינן, עוף בשמפניה ומורשת קרב, באתר ynet, 14 בינואר 2004

הערות שוליים
------------

1. ↑  מסעדת קוט סן-ז'אק במדריך השולחנות הגדולים בעולם

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12052512b (data)
* ISNI: 0000 0001 0271 0127
* LCCN: n88654620
* SUDOC: 028754166
* VIAF: 153256906
* WorldCat: lccn-n88654620

 |
**מיהרימה סולטאן** (בטורקית: **Mihrimah Sultan**; ‏21 במרץ 1522, קונסטנטינופול, האימפריה העות'מאנית – 25 בינואר 1578, קונסטנטינופול) הייתה בתם של הסולטאן העות'מאני סולימאן הראשון ואשתו הורם סולטאן. פירוש השם "מיהר-י-מה" הוא "שמש (פשוטו כמשמעו: חנינה, חמלה, חיבה) וירח".

קורות חייה
----------

מיהרימה נולדה בקונסטנטינופול, בירת האימפריה העות'מאנית, בתקופה המכונה בהיסטוריוגרפיה של האימפריה "סולטנות הנשים", אשר נמשכה במהלך המאות ה-16 וה-17. בתקופה זו זכו נשות החצר לעוצמה פוליטית גדולה, ובחלק מהמקרים אף ניהלו בפועל את ענייני האימפריה. תקופה זו מאוזכרת כאחד משלביו המרכזיים של תהליך נסיגתה של האימפריה.

ב-1539, בגיל 17, חיתנו את מיהרימה עם רוסטם פאשה. הנישואים התקיימו מתוך מניעים פוליטיים. בהמשך כיהן רוסטאם פאשה כווזיר הגדול בממשלו של הסולטאן, ולזוג נולדו שלושה ילדים, בת ושני בנים. הנישואין חיזקו את מעמדה של מיהרימה בחצרו של הסולטאן. היא הייתה מקורבת מאוד לאביה וצברה הון רב בשל מעמדה. ביוזמתה ובמימונה נבנו בקונסטנטינופול שני מסגדים אשר נשאו את שמה. לאחר מותו של סולימאן, תמכה כלכלית ופוליטית ביורשו סלים השני. חולשתו השלטונית של סלים, בשילוב ההון הרב שצברה מיהרימה, הובילו לחיזוק משמעותי של מעמדה הפוליטי בבירה העות'מאנית. בינואר 1578 הלכה מיהרימה סולטאן לעולמה באיסטנבול והיא בת 55. נקברה במתחם מסגד סולימאנייה באיסטנבול, בסמוך לקברי הוריה.

בתרבות הפופולרית
----------------

בסדרת הטלוויזיה הטורקית "הסולטאן" מגולמת מיהרימה סולטאן על ידי השחקנית הטורקיה פלין קרהאן.

קישורים חיצוניים
----------------

ויקישיתוף מדיה וקבצים בנושא **מיהרימה סולטאן** בוויקישיתוף

הערות שוליים
------------

1. ↑  ירון בן נאה, היהודים בממלכת הסולטנים, הוצאת ספרים ע"ש י"ל מאגנס, ירושלים, 2006, עמודים 16, 19.
2. ↑  יובל אלעזרי, אורן נהרי, רן שפירא, נירית איטינגון, לקסיקון מפה: אישים: החשובים, המעניינים, המשפיעים, הוצאת מפה, 2009, עמוד 314.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007593123805171
* GND: 138136874
* ISNI: 0000 0000 6103 9938
* LCCN: no2013059475
* NLP: A35661082
* TDVİA: mihrimah-sultan
* VIAF: 88196351
* WorldCat: lccn-no2013059475

 |
**אובה קאמפס** (בגרמנית: **Uwe Kamps**, נולד ב-12 ביוני 1964 בדיסלדורף שבגרמניה המערבית) הוא כדורגלן עבר גרמני ששיחק לאורך כל הקריירה שלו בבורוסיה מנשנגלדבך בעמדת השוער, ומאמן השוערים של הקבוצה בהווה.

קריירת מועדונים
---------------

קאמפס ערך את הופעת הבכורה שלו בבוגרים של בורוסיה מנשנגלדבך באפריל 1983, בניצחון 5-0 על קרלסרוהה, וסיים את עונת הבכורה שלו, 1982/83, עם 12 הופעות, בהן ספג 20 שערים, מתוכם ארבעה במחזור האחרון בניצחון 6-4 על בורוסיה דורטמונד. בשלוש העונות הבאות קאמפס לא היה השוער הבכיר של הקבוצה ומיעט לשחק, אך החל מעונת 1986/87 תפס את אפודת השוער הראשון, ועד לשנת 2001 היה השוער הבכיר של הקבוצה. בעונת 1991/92 הגיע קאמפס עם הקבוצה לגמר הגביע, שם הפסידה בורוסיה מנשנגלדבך להנובר 96 בבעיטות הכרעה, לאחר 0-0 בתום 120 דקות. בדרך לגמר, בורוסיה מנשנגלדבך הדיחה את באייר לברקוזן, גם כן בבעיטות הכרעה, לאחר 2-2 בתום 120 דקות. בחצי הגמר הזה, קאמפס עצר את כל ארבע הבעיטות של שחקני לברקוזן, ז'ורז'יניו, הייקו הרליך, לואן לופסקו ומרטין קרי, ולבורוסיה מנשנגלדבך הספיק ניצחון 2-0 בבעיטות הכרעה כדי להעפיל לגמר. עונת 1994/95 הייתה מוצלחת יותר עבור קאמפס ובורוסיה מנשנגלדבך, שהגיעו שוב לגמר הגביע הגרמני, והפעם יצאו עם היד על העליונה, לאחר ניצחון 3-0 על וולפסבורג. 

בעונת 1997/98 קאמפס ירד ליגה עם בורוסיה מנשנגלדבך, ונשאר בקבוצה גם בבונדסליגה השנייה. כעבור שנתיים, קאמפס העפיל ביחד עם בורוסיה מנשנגלדבך חזרה אל הבונדסליגה. לאחר עליית הליגה, קאמפס הפך לשחקן ספסל, והשוער הבכיר של הקבוצה היה השווייצרי יורג שטיל. קאמפס נשאר בקבוצה בשלוש העונות הבאות אך לא שיחק, ובמחזור האחרון של עונת 2003/04 נכנס כמחליף בדקה ה-82 במקומו של שטיל, לאות כבוד, במשחק שהיה למשחק הפרישה של קאמפס, בניצחון 3-1 על מינכן 1860. קאמפס צבר 457 הופעות במדי בורוסיה מנשנגלדבך, מתוכן 390 בבונדסליגה, והוא מדורג במקום השני בטבלת שיאני ההופעות של המועדון בבונדסליגה בכל הזמנים, לאחר ברטי פוגטס.

קריירה בינלאומית
----------------

קאמפס השתתף עם הנבחרת המערב-גרמנית האולימפית באולימפיאדת סיאול (1988), וזכה במדליית ארד לאחר הפסד לנבחרת ברזיל בחצי הגמר וניצחון על נבחרת איטליה במשחק על המקום השלישי. לקאמפס אין הופעות בנבחרת גרמניה הבוגרת.

תארים
-----

עם בורוסיה מנשנגלדבך:

* הגביע הגרמני: 1994/95

עם הנבחרת המערב-גרמנית האולימפית:

* אולימפיאדת סיאול (1988): מדליית ארד

קישורים חיצוניים
----------------

ויקישיתוף מדיה וקבצים בנושא **אובה קאמפס** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net

הערות שוליים
------------

1. ↑  טבלת שיאני ההופעות של בורוסיה מנשנגלדבך בבונדסליגה באתר worldfootball.net

| **נבחרת מערב גרמניה – אולימפיאדת סיאול 1988 (מדליית ארד)** |
| --- |
| 1 רק • 
2 שולץ • 
3 גרץ • 
4 פונקל • 
5 הורסטר • 
6 ינסן • 
7 בומר • 
8 פאך • 
9 קלינסמן • 
10 ווטקה • 
11 מיל • 
12 קאמפס •
13 גרהאמר • 
14 הסלר •
15 שרייר •
16 ואלטר •
17 זיברס •
18 קלפינגר •
19 רידלה •
20 זאוור •
מאמן: להר | מערב גרמניהמערב גרמניה |
נהר צרנוייביץ' קרוב לשפך שלו לאגם שקודרה
**אובּוד** (בסרבית: **Обод**), שכונה גם **ריצ'קי גראד** (Риjчки град) או **צרנוייביצ'ה גראד** (Црнојевића град), היה בימי הביניים יישוב מבוצר עם מבצר ומנזר במונטנגרו, על הגדה הימנית של הנהר אובודה, לימים נהר צרנוייביץ'. הוא שכן מעל הכפר בן ימינו רייקה צרנוייביץ', לא רחוק משפך הנהר לאגם שקודרה, ואינו קיים עוד.
אובוד הוקם בסביבות שנת 1475 על ידי נסיך זטה איוואן צרנוייביץ', אחרי שהוא נאלץ לנטוש את מושבו הקודם בז'בליאק בידי העות'מאנים. אובוד שימש בירתו של איוואן צרנוייביץ' למשך שש שנים בערך.
ג'וראג' צרנוייביץ' הקים ככל הנראה באובוד בית דפוס באותיות קיריליות, ראשון בדרום-מזרח אירופה, שהועבר בהמשך לצטיניה.
אחרי שנסיך זטה העביר את מושבו לעיר החדשה צטיניה, אובוד ננטש. 
בבית הדפוס שהקים צרנוייביץ' הודפסו הספרים הראשונים באותיות קיריליות באזור הבלקן. הם נכתבו בגרסה הסרבית של השפה הסלבונית. האינקונבולה הנ"ל כוללים ספר תהלים (פסלטריון) מלווה בספר "חיי סטפאן דצ'אנסקי" מאת גריגורי צמבלק, "אוקטואיך (אוקטואכוס) פרבוגלסניק" (4 בינואר 1494), אאוכולוגיון - מוליטבניק או טרבניק, "אוקטואיך פטוגלסניק".
יש משערים כי את ה"אוקטואיך פרבוגלסניק" הדפיסו באובוד. העבודה נעשתה תחת השגחתו של הנזיר הבכיר מקאריה ובברכת המיטרופוליט של מונטנגרו, ואווילה.
בשנת 1952 קיבל בית הדפוס הממלכתי בצטינייה את השם "אובוד".

אובוד במדיה האומנותית
---------------------

* האגדות טוענות שאיוואן צרנוייביץ' לא מת אלא הסתתר במערה על יד אובוד.
* אובוד מוזכר בפואמה של דנילו נייגוש "עטרת ההרים"
**ז'אן-פייר בכרי** (בצרפתית: **Jean-Pierre Bacri**;‏ 24 במאי 1951 – 18 בינואר 2021) היה שחקן ותסריטאי קולנוע יהודי-צרפתי. זכה חמש פעמים בפרס סזאר, וכן בפרס פסטיבל קאן ביחד עם אשתו אנייס ז'אווי.

קורות חיים
----------

בכרי נולד למשפחה יהודית בעיר באו איסמאעיל שבאלג'יריה. הוא החל דרכו כשחקן קולנוע והתפרסם לראשונה בסרט הצרפתי מועמד פרס אוסקר לסרט הזר הטוב ביותר "בינינו". התפקיד הראשון, בו זכה להערכה, היה בסרטו של לוק בסון "רכבת תחתית", שהעניק לבכרי מועמדות לפרס הסזאר בקטגוריית שחקן המשנה הטוב ביותר.

ב-1993 זכה בכרי בפרס הסזאר ביחד עם אשתו אנייס ז'אווי על כתיבת התסריט המשותפת בקומדיה "לעשן/לא לעשן".
הפקות מוצלחות נוספות, בהן היו שותפים בכרי וז'אווי לקראת סוף שנות ה-90, הן בכתיבה והן במשחק - היו "דמיון משפחתי" ו"חיים הם שיר" (עליו אף הועמד הזוג לפרס האקדמיה האירופאית), שהוסיפו להם עוד שני פרסי סזאר על כתיבת התסריט לסרטים.
בסרט "חיים הם שיר" קיבל בכרי גם פרס סזאר על היותו שחקן המשנה הטוב ביותר.

ב-2000 הוכיח בכרי שהוא לא רק שחקן בתפקידי משנה, כאשר קיבל מועמדות לפרס הסזאר בקטגוריית השחקן הטוב ביותר כשכיכב בסרט "Kennedy et moi". באותה שנה יצרו בכרי ואשתו אנייס ז'אווי את קומדיית המנהגים המתוחכמת "על אהבה וטעמים אחרים"; הסרט, בבימויה של ז'אווי, זיכה את הזוג ב"פרס האקדמיה האירופאית" ובפרס סזאר זוגי רביעי בקטגוריית התסריט הטוב ביותר. כן היה הסרט מועמד לפרס האוסקר בקטגוריית הסרט הזר הטוב ביותר; בכרי עצמו אף גילם בסרט את קסטלה, תעשיין אמיד מעיירה קטנה נשוי למעצבת פנים עם טעם דומיננטי, המכריחה אותו לפקוד אירועי תרבות שונים ומשונים. על תפקידו זה זכה בכרי במועמדות שנייה ברציפות לפרס סזאר לשחקן הראשי הטוב ביותר. מועמדותו השלישית לפרס סזאר בקטגוריית השחקן הראשי הטוב ביותר הייתה ב-2004 על הופעתו בסרט "רגשות".

הצלחתם של בני הזוג בכרי וז'אווי הגיעה לשיא ב-2004 עם זכייתם בפרס ראשון בפסטיבל קאן על התסריט לסרט "תסתכלו עליי", כשהם גם הופיעו בסרט בתפקידים הראשיים.

בכרי נפטר ב-18 בינואר 2021.

פילמוגרפיה
----------

* בינינו (1983)
* רכבת תחתית (1985)
* דמיון משפחתי (1996)
* חיים הם שיר (1997)
* על אהבה וטעמים אחרים (2000)
* עוזרת בית (2002)
* רגשות (2004)
* תסתכלו עליי (2004)
* בואו נדבר על גשם (2008)
* סה לה וי (2017)
* מקום ציבורי (2018)

קישורים חיצוניים
----------------

ויקישיתוף מדיה וקבצים בנושא **ז'אן-פייר בכרי** בוויקישיתוף

* ז'אן-פייר בכרי, במסד הנתונים הקולנועיים IMDb (באנגלית)
* ז'אן-פייר בכרי, באתר AllMovie (באנגלית)
* ז'אן-פייר בכרי, באתר Rotten Tomatoes (באנגלית)
* ז'אן-פייר בכרי, באתר Metacritic (באנגלית)
* ז'אן-פייר בכרי, במסד הנתונים הקולנועיים KinoPoisk (ברוסית)
* ז'אן-פייר בכרי, באתר MusicBrainz (באנגלית)
* ז'אן-פייר בכרי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007330300905171
* BIBSYS: 90609112
* BNE: XX1351002
* BnF: cb13929953s (data)
* CiNii: DA13167279
* GND: 13136586X
* ISNI: 0000 0001 1041 1928
* LCCN: nr95013998
* MusicBrainz: dc925892-b18f-4160-bd26-c5fdb8be9090
* NKC: xx0150149
* NLK: KAC2020M1317
* NLP: A20486509
* NTA: 159846986
* RERO: 02-A002958687
* SNAC: w6kd2tm0
* SUDOC: 031251706
* VIAF: 15901196
* WorldCat: lccn-nr95013998

 |
**אווריקה** (שוודית: **Arvika**) היא עיר בשוודיה, בירת קומין ארוויקה. העיר ממוקמת כ-380 ק"מ מערבית מסטוקהולם וכ-50 ק"מ מגבול עם נורווגיה.

היסטוריה
--------

בקרבת היישוב קיימים שרידים של התיישבות מתקופת האבן ותקופת הברונזה. בשנת 1811 הכפר קיבל זכויות עיר, אך כבר בשנת 1829 זכויות אלו נלקחו ממנה. בשנת 1831 ליישוב הגיע תעלת מים הוא הפך לנמל פנימי חשוב. בשנת 1871 לאזור הגיע מסילת ברזל. בשנת 1911 היישוב קיבל זכויות עיר מחדש.

במרכז העיירה נמצאת כנסייה שנבנתה בשנת 1647.

כלכלה
-----

בעיירה ממוקמות מספר מפעלים תעשייתיים. המעסיק הגדול של תושבי העיר הוא מפעל "וולוו ציוד בנייה". בשנת 1996 הוקם מפעל לייצור מכוניות ספורט מדגם אינדיגו 3000 שנסגר לאחר מספר שנים. מספר מפעלים גדולים שפעלו בעיר נסגרו בתחילת המאה ה-21 למשל מפעל "קרייר" לייצור ציוד קירור שפעל בעיר מעל ל-40 שנים עבר להונגריה.

החל משנת 1992 בעיר נערך פסטיבל שנמשך 3 ימים במהלך יולי. בפסטיבל זה הופיעו להקות ידועות דוגמת דפש מוד, Nine Inch Nails, רויקסופ, קורן ועוד.

אקלים
-----

האקלים בארוויקה הוא אקלים יבשתי. הטמפרטורות הגבוהות ביותר נמדדות בחודש יולי, עם ממוצע של 29.2 מעלות צלזיוס, והנמוכות ביותר בפברואר, עם 21.7– מעלות.

קישורים חיצוניים
----------------

* ויקישיתוף מדיה וקבצים בנושא **ארוויקה** בוויקישיתוף
* 

* אתר האינטרנט הרשמי של ארוויקה (בשוודית, באנגלית ובגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531159105171
* LCCN: n94093915
* MusicBrainz: 454b917f-9b5f-4892-b313-47153495b690
* VIAF: 126823830
* WorldCat: lccn-n94093915

 |
**אובה הון** (בגרמנית: **Uwe Hohn**; נולד ב-16 ביולי 1962) הוא אתלט מזרח גרמני בעבר. הוא אלוף אירופה (אתונה 1982) ושיאן עולם (כידון ישן) בהטלת כידון. הוא האתלט היחידי בעולם שהצליח להטיל כידון למרחק של יותר מ-100 מטרים, בכידון הישן, שיא העולם שקבע עומד על 104.80 מטר.

ביוגרפיה
--------

הון נולד בניאורופין, ברנדנבורג.

### אלוף אירופה

באליפות אירופה שנערכה באתונה, יוון בשנת 1982 זכה הון במדליית זהב בהטלת כידון בתוצאה של 91.34 מטר.

### שיאן עולם

בתחרות שנערכה בברלין באצטדיון על שם פרידריך לודוויג יאן ב-20 ביולי 1984, קבע הון בהטלת כידון שיא עולם של 104.80 מטר, שיפור לשיא בן השנה של טום פטרנוף מארצות הברית (99.72 מטר). שבועיים לאחר מכן, נמנע מהון להשתתף באולימפיאדת לוס אנג'לס (1984) ולנסות לזכות במדליית הזהב, בשל החרם שהוטל על משחקים אלו על ידי מדינות הגוש הקומוניסטי.

בתחרות גביע התאחדות האתלטיקה הבינלאומית שנערכה בקנברה, אוסטרליה בשנת 1985 הטיל הון את הכידון למרחק של 96.96 מטר, תוצאת השנה בעולם. 

בניגוד לאמונה הרווחת, זריקתו של הון לא הייתה הסיבה בגינה הוחלט לשנות את עיצוב הכידון לתחרויות הטלת כידון החל משנת 1986. השינוי הוצעו עוד קודם לזריקתו של הון, לא רק על מנת לקצר את טווח זריקת הכידון, אלא גם כדי למנוע מהכידון ליפול על הארץ ולייצר מדידה לא נכונה. בקצהו של הכידון החדש קיים חוד מתכת הגורם לכידון להינעץ בקרקע בסיום הטלתו, וזוהי הנקודה המדויקת בה נמדד מרחק הכידון מנקודת הזריקה. לפיכך, תוצאות השיא של תחרויות הטלת כידון "אופסו" משנת 1986, ושיאו של הון נחשב ל"שיא עולם נצחי".

קריירת הספורט של הון הלכה ודעכה עקב ניתוח שעבר בשנת 1986. מאז החל לעסוק כמאמן ספורט במקום כאתלט מתחרה. הוא נשוי משנת 1983 ויש לו שני ילדים.

ראו גם
------

* התפתחות שיא העולם בהטלת כידון לגברים (ויקיפדיה באנגלית)

קישורים חיצוניים
----------------

ויקישיתוף מדיה וקבצים בנושא **אובה הון** בוויקישיתוף
* 

* אתר האינטרנט הרשמי של אובה הון (בגרמנית)

* אובה הון, באתר התאחדות האתלטיקה הבין-לאומית

* אובה הון, באתר Track and Field (גברים)
* מדוע שונו החוקים במשחקי הטלת הכידון? (באנגלית)
* האתלטים הטובים ביותר בשנים 1980-2005 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14352408

 |
פירוש נוסף ערך זה עוסק בארוחה כמשמעותה הרגילה. אם התכוונתם למשמעות אחרת, ראו ארוחת ערב (פירושונים).
ארוחת ערב קטלאנית של יום שישי הטוב - בקלה עם ביצים קשות וצימוקים
**ארוחת ערב** היא הארוחה הנאכלת בשעות הערב, בדרך כלל הארוחה האחרונה ביום.

בישראל מקובלת ארוחת ערב קלה, הדומה בהרכבה לארוחת בוקר ישראלית, וכוללת ביצים, סלטים, לחם, גבינות ומיצים. חלופה לכך היא מאכל פחמימות המוגש חם, למשל טוסט, פיצה, פסטה. ארוחת ערב בשרית מקובלת פחות.

במדינות האנגלו-סקסיות כמו בריטניה, קנדה וארצות הברית, ארוחת הערב מוגשת בדרך כלל בשעות הערב המוקדמות, בין שש לתשע בערב. במקומות אחרים באירופה, כמו למשל ספרד, ארוחת הערב יכולה להיות מוגשת אפילו בעשר או אחת-עשרה בלילה. ארוחות ערב חברתיות עם אורחים וידידים יכולות גם הן להימשך מאוחר אל תוך הלילה.

ארוחת הערב היא לרוב הארוחה שמשמשת כשילוב של אוכל ובידור או מפגש חברתי, בין אם היא נאכלת במסעדה או בבית, כדי לחגוג אירועים שונים כמו חתונות או ימי הולדת, או אירועים רשמיים יותר בין אם ממלכתיים או פרטיים. 

ארוחת ערב חגיגית כוללת לרוב שתי מנות לפחות, ועשויה להיות מוגשת עם יין. בסופה מוגש לעיתים קינוח. המנה העיקרית בארוחת ערב חמה תכלול בדרך כלל שילוב של בשר, פחמימות וירקות. ארוחות ערב רשמיות יכולות לכלול מנות רבות, לדוגמה: אפריטיף (משקה מתאבן), מתאבנים, מרק, סלט, פסטה, דגים, סורבה (לניקוי החיך), מנה עיקרית, צלחת גבינות, פירות, קינוח, דיז'סטיף (משקה קינוח) ואף סיגר.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ארוחת ערב** |
| ויקיציטוט ציטוטים בוויקיציטוט: **ארוחת ערב** |
| ויקישיתוף תמונות ומדיה בוויקישיתוף: **ארוחת ערב** |

* ynet, כולנו מסובים: על חשיבות ארוחת הערב המשפחתית, באתר ynet, 16 במאי 2007
* ארנה רז, יום שישי יש מאין, אלכסון, 26 ביוני 2018
* ז'רום קארקופינו, חיי יום יום ברומא: ארוחת הערב, באתר הספרייה הווירטואלית של מטח

| ארוחות |
| --- |
| בוקר | ארוחת בוקר (ישראלית • אנגלית • קונטיננטלית) • ארוחת עשר |  |
| צהריים | בוהריים • ארוחת צהריים • שעת התה |
| ערב | ארוחת ערב • ארוחת לילה |
| ראו גם | ארוחת ביניים • ארוחת טלוויזיה • ארוחת טיסה • גורמה • מזנון • פיקניק |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551027505171
* GND: 4141003-8
* LCCN: sh85130682
* NKC: ph340654

 |
מיולניר הוא מקבתו של ת'ור, אל הרעם במיתולוגיה הנורדית. אילוסטרציה מ-DALL-E.
ת'ור מכה בפטישו מיולניר
במיתולוגיה הנורדית, **מיולניר** (באיסלנדית: **Mjölnir**, בנורדית עתיקה: **Mjǫllnir**) הוא מקבתו של ת'ור, אל מרכזי במיתולוגיה הנורדית אשר קשור לרעמים. מיולניר מיוצג במיתולוגיה הנורדית כאחד מכלי הנשק המפחידים ביותר.

שם
--

השם מיולניר לרוב מפורש כ"האחד שמוחץ", מגיע מהפועל Mölva שפירושו "למחוץ". מילים נוספות בשפות אירופאיות אשר המשמעות שלה היא מקבת, היא המילה הסלאבית "מולוט" (Molot), והמילה הלטינית "מלאוס" (Malleus).

דעה נגדית משווה את שם המקבת למילה הרוסית "מולנייה" (Mолния) והמילה הולשית "מלט" (Mellt), שתיהן מילים אשר משמעותן היא "ברק". האפשרות השנייה תהפוך את מיולניר לנשקו של אל הברק, ונשק של סערה.

בטקסטים הנורדים העתיקים, מיולניר מזוהה עם המילה "מקבת", מילה אשר בנורדית עתיקה יכולה להתפרש כאבן, סלע או צוק, אשר בסופו של דבר מגיע מהמילה ההינדו־אירופאית "H₂éḱmō" אשר פירושה סלע, או כלי עשוי סלע, הדומה למילה הסנסקריטית "אשמאן" שמשמעותה זהה.

ייצור
-----

באדה הפרוזאית, סנורי סטורלוסון כותב שהמקבת נוצרה בידי האחים הגמדים סינדרי וברוקר. בנוסף הוא דיבר על כך שידיתו הקצרה יחסית של המקבת היא תוצאה של טעות בזמן יצור המקבת.

הפטיש מיולניר היה חלק בלתי נפרד מת'ור ומאופיו המלחמתי. באיקונוגרפיה ובפיסול הטבטוני מוצג הפטיש כמאפיין הבולט ביותר של תור.

שימוש מודרני
------------

מאמינים רבים בנאו-פגאניזם גרמאני עונדים שרשראות עם מיולניר בתור סמל לאמונתם. עיבודים רבים של מיולנרים מיוצרים, נמכרים ומשמשים בידי קבוצות נאו־פגאניות או בידי נאו־פגאנים בודדים. מחלוקת מסוימת התעוררה כאשר מאמינים בארצות הברית ניסו לקבל הכרה ממשלתית במיולניר כסמל דתי. במאי 2013 הכירה ממשלת ארצות הברית במיולניר כסמל דתי.

מיונליר היה שם העט האנס שוויצר (אנ'), קריקטוריסט שעבד בדֵר אַנְגְרִיף, עיתון שהקים ב־1927 יוזף גבלס, שר התעמולה הנאצי. בעקבות פעילותו האנטישמית, נודע שוויצר בכינוי "המאייר של גבלס".

בקומיקס תור, מיולניר היא נשקו של גיבור-העל ת'ור ומקנה לו כוחות-על כמו תיעול ברקים, תעופה ושליטה במעוף הפטיש. המיולניר מאפשרת רק לאנשים או חייזרים ראויים להרימה.

ביקום הקולנועי של מארוול.

קישורים חיצוניים
----------------

ויקישיתוף מדיה וקבצים בנושא **מיולניר** בוויקישיתוף
* מיולניר, באתר אנציקלופדיה בריטניקה (באנגלית)
**זמן פלאנק** הוא יחידת זמן, המהווה את אחת היחידות הבסיסיות במערכת יחידות פלאנק. 

זמן פלאנק מוגדר כמשך הזמן של תנועת פוטון במהירות האור, בריק, לאורך מרחק של יחידת אורך פלאנק. היחידה נקראת על שמו של הפיזיקאי מקס פלאנק, והיא בעלת חשיבות רבה בחקר התפתחות היקום לאחר המפץ הגדול.

הערך
----

ערכו של זמן פלאנק הוא:

{\displaystyle t\_{P}={\sqrt {\frac {\hbar G}{c^{5}}}}\approx 5.39124(27)\times 10^{-44}{\mbox{ s}}}

כאשר:

{\displaystyle \hbar =h/2\pi } הוא קבוע פלאנק
G הוא קבוע הכבידה
c הוא קבוע מהירות האור בריק
{\displaystyle t\_{P}} נמדד בשניות.
שתי הספרות בסוגריים מצביעות על חוסר הוודאות בקביעת הערך המדויק של זמן פלאנק.

משמעות מדעית
------------

באופן פשוט, ניתן לתאר את זמן פלאנק כמשך הזמן שייקח לאלומת אור לעבור מרחק השווה לאורך פלאנק. נכון ל-2006, יחידת הזמן הקצרה ביותר שנמדדה באופן ישיר היא בסדר גודל של אטו-שנייה (10−18 שניות), והיא גדולה ב-26 סדרי גודל מזמן פלאנק. על פי אחת ההשערות, אם מביטים ביקום בחלוף יחידת זמן פלאנק אחת מרגע המפץ הגדול, ניתן להעריך את תכונותיו בסדרי הגודל של יחידות פלאנק האחרות - הטמפרטורה שלו היא בסדר הגודל של טמפרטורת פלאנק, ממדיו הם בסדר הגודל של אורך פלאנק וכו'.

על פי תאוריית מכניקת הקוונטים, זמן פלאנק הוא משך הזמן הקצר ביותר הניתן למדידה תאורטית. עם זאת, על פי מחקרים חדשים משנת 2003, שהתבססו על תצפיותיו של טלסקופ החלל האבל, עולה האפשרות כי טענה זו אינה נכונה.

קישורים חיצוניים
----------------

* מודלים של המפץ הגדול בסדרי גודל של זמן פלאנק (באנגלית)

הערות שוליים
------------

1. ↑  מודלים של המפץ הגדול בסדרי גודל של זמן פלאנק (באנגלית)
2. ↑  ערכו של זמן פלאנק
3. ↑  אודות יחידת הזמן הקצרה ביותר שנמדדה באופן ישיר, אתר ה-BBC (באנגלית)
4. ↑  אודות תצפיותיו של טלסקופ החלל האבל, העומדות בסתירה לתאוריות אודות זמן פלאנק (באנגלית)

| יחידות פלאנק הבסיסיות |
| --- |
| 

|  |
| --- |
| אורך פלאנק • מסת פלאנק • זמן פלאנק • מטען פלאנק • טמפרטורת פלאנק • יחידות נוספות |

 |
**סקנסוריופטריקס** (שם מדעי: ***Scansoriopteryx***; מילולית: "כנף מטפסת", בעבר נקרא **Epidendrosaurus**) הוא סוג של דינוזאור קטן בן משפחת הסקנסוריופטריגיים שחי בסין בשלהי תור היורה שלפני 165 עד 156 מיליון שנה מזמננו.

הסקנסוריופטריקס ידוע מממצא מאובן בודד שהתגלה בליאונינג, סין והוא הגיע לגודל של דרור בית בוגר והיה בעל מבנה מותאם לטיפוס על עצים בעיקר באצבעותיו הארוכות שאולי היה ביניהם מפרש עור שעזר ליצור הקטן לדאות. עם זאת בדומה לשאר המנירפטורים הוא היה מכוסה בנוצות, כך שייתכן שממש היה יכול לעופף. הוא קרוב לסוגים יי ואפידקסיפטריקס שחיו באותם יערות בצורה דומה.

לא ברור עדיין אם דינוזאור זה הוא קרוב של הארכיאופטריקס, ראשון העופות האמיתיים. עם זאת מעריכים שהיה יותר רחוק מאחר שהלסתות שלו כללו כמה שיניים גדולות בקדמת הלסת הישרה ומאחוריה היו מעט שיניים, עם דמיון שטחי לאובירפטורוזאורים. כמו כן הזנב היה גרמי ושימש לאיזון על הענפים. ייתכן שהוא דאה בדומה לדרקון הדואה מדרום-מזרח אסיה ולא באמת עופף, מאחר שלא היו לו שרירי תעופה. ככל הנראה היה אוכל חרקים שדאה במרדף אחריהם ביערות סין הקדומים.

קישורים חיצוניים
----------------

ויקישיתוף מדיה וקבצים בנושא **סקנסוריופטריקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**רוס קוק** (באנגלית: **Ross Cooke**; נולד ב-1 בפברואר 1988) הידוע יותר בשם הבמה שלו, **סקסון האקסלי** (באנגלית: **Saxon Huxley**) הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK.

קריירת היאבקות מקצועית
----------------------

### ארגונים עצמאיים (2012–הווה)

האקסלי ערך את קרב הבכורה שלו בשנת 2010. מאז, הופיע עבור ארגוני היאבקות עצמאיים ברחבי אירופה, כשהדגש הוא על בריטניה וביניהם Great Bear Promotions,‏ Brian Kendrick's Wrestling Pro Wrestling,‏ Pro Wrestling Allstars,‏ Italian Championship Wrestling,‏ TNT Extreme Wrestling,‏ PROGRESS Wrestling,‏ True Grit Wrestling ועוד. הוא זכה באליפות הראשונה שלו בקריירה ב-8 באפריל 2017, כשהתאבק עבור ארגון ההיאבקות RISE Underground Pro Wrestling, ניצח את ג'ייסון פריים וזכה באליפות RISE. כשנה לאחר מכן, הוא זכה באליפות TGW של ארגון ההיאבקות True Grit Wrestling, כאשר הוא עשה זאת לאחר שזכה בטורניר עבור התואר וניצח בקרב הדחות מרובע את BA רוז, דייוויד גרייבס ולוק מנזיס.

### WWE‏ (2017–היום)

סקסון ערך את קרב הבכורה שלו ב-WWE ב-14 בינואר 2017 במהלך הלילה הראשון של טורניר אליפות בריטניה. הוא הודח מהטורניר כבר בסיבוב הראשון על ידי סם גראדוול. לאחר מכן היה שותף בעיקר לקרבות חושך (קרבות שאינן שודרו בטלוויזיה).

### NXT UK‏ (2018–היום)

ב-28 ביולי 2018, האקסלי החל להופיע כמתאבק המותג החדש NXT UK, ובמסגרת קרב הבכורה שלו במותג הוא הפסיד לטרנט סבן. במהלך הקלטות התוכנית יום לאחר מכן, האקסלי הצטוות לשורות סם גראדוול והשניים נחלו הפסד למאסטש מאונטיין (טרנט סבן וטיילר בייט). ב-25 באוגוסט במהלך הקלטות התוכנית *NXT UK*, האקסלי וג'וסף קונרס הפסידו לאמיר ג'ורדן וקני ויליאמס. יום לאחר מכן בהקלטות התוכנית, האקסלי הפסיד לאותו קונרס בקרב יחידים. חודשיים לאחר מכן, האקסלי חזר במהלך הקלטות התוכנית, שהתקיימו ב-13 באוקטובר. יום לאחר מכן, האקסלי ושותפו לקרב הזוגות, טייסון טי בון הפסידו למאסטש מאונטיין. את שנת 2018 סיים עם ניצחון בקרב זוגות יחד עם אותו טי בון על ג'ק סטארז וטאקר.

ב-16 בינואר 2019 בפרק של התוכנית *NXT UK*, האקסלי הפסיד בקרב יחידים לליגרו. במהלך אותה השנה, הוא נחל הפסדים למתאבקים כמו דמיאן פריסט, אלכסנדר וולף, איליה דרגונוב, דייב מסטיף, רידג' הולנד ועוד. ב-15 באפריל, האקסלי הפסיד לניית'ן פרייזר. ב-10 ביוני, הוא נוצח על ידי ג'ורדן דבלין. ב-19 באוגוסט בפרק של התוכנית *NXT UK*, האקסלי גבר על אדי דניס. ב-18 בנובמבר, האקסלי נחל הפסד לקני ויליאמס. לעומת זאת, הוא הצליח לנצח את אותו ויליאמס ב-2 בדצמבר. ב-10 בפברואר 2022, האקסלי נחל הפסד לאיי-קיד.

אליפויות והישגים
----------------

* **הישגים בארגון ההיאבקות RISE Underground Pro Wrestling**
	+ אליפות RISE (פעם אחת)

* **הישגים בארגון ההיאבקות True Grit Wrestling – TGW**
	+ אליפות TGW (פעם אחת)

קישורים חיצוניים
----------------

* סקסון האקסלי, ברשת החברתית טוויטר
* סקסון האקסלי, ברשת החברתית אינסטגרם
* סקסון האקסלי, באתר WWE.com להיאבקות מקצועית
**Hybrid Theory EP** הוא המיני-אלבום (EP) הראשון של להקת הרוק האמריקאית לינקין פארק. הוא יצא לאור כשהלהקה עוד נקראה Hybrid Theory.

רקע
---

כאשר הלהקה כשעוד נקראה XERO סולן הלהקה מארק וויקנפילד עזב אותה והחלו חיפושים אחר סולן חדש.

אחרי חיפושים רבים, צורף ללהקה צ'סטר בנינגטון לשעבר סולן להקת Grey Daze ומיד לאחר הצטרפותו שונה שם הלהקה ל"Hybrid Theory" (הייבריד - שילוב של מספר סגנונות מוזיקה, הדבר הבולט והמרכזי ביותר בהכנת המוזיקה של הלהקה)

לאחר שצורף, כתיבת השירים החלה והשיר הראשון שהלהקה כתבה בהרכבה החדש היה השיר And One.

בסיסט הלהקה דייב פארל ("פיניקס") היה עדיין בסיבוב הופעות עם להקתו הקודמת ומי שהיה שותף בהקלטות הבאס בשירים ובהופעות הוא קייל כריסטנר.

עם השירים החדשים שנכתבו עם סולנה החדש, הלהקה החלה להופיע המון כלהקה שנותנת את הכול על הבמה והחלו להתפרסם כלהקת חימום ללהקות גדולות כמו דפטונס וסיסטם אוף אה דאון

במהלך מאי 1999 הלהקה הוציאה לראשונה את ה־EP והוציאו רק 1000 עותקים של האלבום אך למרות זאת הוא אכן זכה להצלחה מקומית באזור קליפורניה

בעזרת ה־EP והופעות רבות אחרי הרבה דחיות הלהקה לבסוף הוחתמה בחברת Warner Bros. Records

הוצאה מחודשת
------------

בנובמבר 2001 הלהקה הוציאה מחדש את האלבום רק בשביל מועדון המעריצים שלהם LPU לכבוד שנה לאלבום

רשימת רצועות
------------


| מס' | שם | משך |
| --- | --- | --- |
| 1. | Carousel | 3:00 |
| 2. | Technique | 0:40 |
| 3. | Step Up | 3:55 |
| 4. | And One | 4:33 |
| 5. | High Voltage | 3:30 |
| 6. | Part Of Me | 3:30 (עם סיום האלבום 9:58) |

יוצרי האלבום
------------

### הלהקה

* צ'סטר בנינגטון- סולן
* מייק שינודה - סולן, פסנתר
* בראד דלסון - גיטרה
* רוב בורדון - תופים
* ג'ו האן - די ג'יי
* קייל כריסטנר - גיטרה בס

### הפקה

* מייק שינודה - הפקה
* אנדרו מורדוק - הפקה לשירים "Carousel", "And One" ו "Part of Me"

קישורים חיצוניים
----------------

* MusicBrainz Hybrid Theory EP באתר MusicBrainz
* Discogs Hybrid Theory EP באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: bb88a3e0-c69a-450c-a547-d1e52d32f895

 |
**טרנס ג'ון "טרי" מנצ'יני** (אנגלית: **Terence John "Terry" Mancini**; נולד ב-4 באוקטובר 1942 בקאמדן טאון שבלונדון) הוא כדורגלן עבר אירי ששיחק בעמדת הבלם.

ביוגרפיה
--------

מנצ'יני נולד בלונדון למשפחת מתאגרפים, ונקרא בשם טרי סילי. הוא החל לעסוק באיגרוף, אך בסופו של דבר החליט להמשיך ככדורגלן. אביו האירי מת כשהוא היה בן שבע, ואמו נישאה מחדש ושינתה את שם משפחתה לזה של בעלה השני. הוא החל את קריירת הכדורגל שלו בווטפורד ב-1961, ושוחרר מהקבוצה באמצע עונת 1965/1966. הוא היגר לדרום אפריקה והצטרף לפורט אליזבת' סיטי, עמה זכה באליפות דרום אפריקה. לאחר 20 חודשים באפריקה חזר ללונדון, ובנובמבר 1967 הצטרף ללייטון אוריינט. הוא שיחק בלייטון במשך ארבע עונות, וזכה עם הקבוצה באליפות הליגה השלישית.

באוקטובר 1971 חתם בקווינס פארק ריינג'רס, ובעונת 1972/1973 סייע לקבוצה להעפיל לליגה הראשונה. בעקבות שיחה עם עמיתו בריינג'רס, דון גיבנס, גילה מנצ'יני כי בזכות מוצאו האירי של אביו הוא יכול לשחק עבור נבחרת אירלנד, למרות שנולד וגדל כאנגלי. הוא ערך את הופעתו הראשונה מתוך חמש במשחק מול נבחרת רוסיה ב-1973.

ב-1974 הוחתם מנצ'יני בארסנל כמחליפו של פרנק מקלינטוק, תמורת 20,000 לירות שטרלינג. הוא ערך את הופעת הבכורה שלו במשחק מול וסטהאם יונייטד ב-26 באוקטובר 1974, ובשתי עונותיו בארסנל רשם לזכותו 62 הופעות. אולם, לאחר עונת 1975/1976, שהייתה הגרועה ביותר בתולדות המועדון מזה 40 שנים, התפטר המאמן ברטי מיי. מנצ'יני לא היה נחוץ לתוכניותיו של טרי ניל, מחליפו של מיי, מאחר שהיה כבר בן 34; הוא שוחרר בהעברה חופשית בספטמבר 1976. הוא הצטרף למועדון החובבני אלדרשוט, ושיחק שם במשך עונה אחת. בתום העונה, חתם מנצ'יני בלוס אנג'לס אצטקס מליגת ה-NASL בארצות הברית. מנצ'יני עזב לאחר עונה אחת בקבוצה וחתם בשנת 1978 לעונה אחת בברנט מהפוטבול ליג השנייה. בתום העונה פרש ממשחק פעיל בגיל 37. לאחר פרישתו עבד בצוותי האימון של פולהאם, קווינס פארק ריינג'רס ולוטון טאון. לאחר פרישתו מאימון ניהל מספר חנויות בהארו, פאב בהאמרסמית' ופולהאם, ועסק להשכרת מכוניות בניו מאלדן.

לקריאה נוספת
------------

* Tony Matthews, **Who's Who of Arsenal** (Page 189), 2007. (מסת"ב 1-84596-232-X)

קישורים חיצוניים
----------------

* פרופיל, באתר Transfermarkt
מגזרי בוקרשט
**מגזרי בוקרשט** (ברומנית: **Sectoarele Bucureștiului**) הם החלוקה המנהלית-טריטוריאלית של העיר בוקרשט.

העיר בוקרשט מחולקת לשישה מגזרים, כשבראש כל מגזר יש ראש עירייה ומועצה מקומית נבחרת, עליהם מוטלת האחריות לניהול עניינים מקומיים, רחובות, גינון, בתי ספר ושרותי ניקיון. בכל מגזר יש ארבע עד חמש שכונות.

חלוקות קודמות
-------------

החלוקה האדמיניסטרטיבית הראשונה של בוקרשט בוצעה בשנת 1789, כשהעיר חולקה ל-5 פלאסות: Plasa Târgului, Plasa Gorganului, Plasa Broștenilor, Plasa Târgului de Afară, Plasa Podului Mogoșoaiei. ב-1828 כל פלאסה מקבלת צבע משלה, אדום ל- Plasa Târgului, צהוב ל-Plasa Mogoșoaiei, ירוק ל-Plasa Gorganului, כחול ל-Plasa Broștenilor ושחור ל-Plasa Târgului de Afară. במאה ה-20 בוטלה הפלאסה האדומה ושטחה חולק בין יתר הפלאסות.

לאחר 23 באוגוסט 1944 חולקה בוקרשט לשלושה מגזרים לפי צבעים: המגזר הראשון צהוב, המגזר השני שחור והמגזר השלישי כחול. החלפת השלטון בסוף 1947 גררה חלוקה חדשה של בוקרשט, הפעם לשמונה ראיונות.

1. י. ו. סטלין (לאחר הדה-סטליניזציה נקרא 30 בדצמבר)
2. האחד במאי
3. 23 באוגוסט
4. טודור ולדימירסקו
5. ניקולאה בלצ'סקו
6. ו. א. לנין
7. גאורגה גאורגיו-דז' (בהמשך שונה ל-16 בפברואר)
8. גריביצה האדומה

ב-1968 הראיונות שונו בחזרה למגזרים, ובוקרשט כללה 8 מגזרים, 12 קומונות תת-עירוניות ו-23 כפרים. באוגוסט 1979 צומצם מספר המגזרים לשישה.

קישורים חיצוניים
----------------

ויקישיתוף מדיה וקבצים בנושא **מגזרי בוקרשט** בוויקישיתוף
**ראובן שוורץ** (1885 – 23 באוקטובר 1917, ז' בחשוון תרע"ח) היה פקיד בתחנת הניסיונות בעתלית. חבר מחתרת ניל"י ומראשוני המצטרפים עליה.

ראשית חייו
----------

ראובן שוורץ נולד בשנת 1885 בזכרון יעקב לשרה (מבית אהרנסון) וחיים שוורץ שהיו ממייסדי המושבה.
שוורץ למד אנגלית, צרפתית והנהלת חשבונות הועסק על ידי אהרן אהרנסון (שהיה בן דודו) כפקיד בתחנת הניסיונות בעתלית.

חבר במחתרת ניל"י
----------------

### הפעילות בניל"י

בעקבות קרבתו לאהרן אהרנסון, היה שוורץ בין המגויסים הראשונים למחתרת ניל"י. בניל"י היה אחד מהפעילים במחתרת, אך לא נשא תפקיד רשמי. עד היום לא נמצא מסמך המספר על תפקידו של שוורץ, אך אפשר להניח שהיה מאנשי הקשר בתחנת הניסיונות בעתלית שהיו אחראים להעברת המידע לבריטים.

### הבריחה מזכרון יעקב, הסתתרות וההסגרה

לאחר חשיפת הרשת, בעת המאסרים בזכרון יעקב חמק שוורץ מהמושבה והסתתר בביתו של ידיד משפחתו, ערבי שגר באזור זכרון יעקב. באותו זמן העות'מאנים חשבו בטעות ששוורץ הוא אחד מהבכירים ברשת. בעקבות כך הם עינו את צבי ואפרים פישל אהרנסון בדרישה לגלות את מיקומו של ראובן שוורץ ושל יוסף לישנסקי (שבאותו זמן התנהל אחריו מרדף).

העות'מאנים הילקו את חותנו, אלתר אלברט (שכיהן כיושב ראש וועד המושבה), ואת אביו של שוורץ, חיים שוורץ, ברחובה הראשי של זכרון יעקב. שוורץ הסגיר את עצמו מיד לאחר ששמע על כך מפי מסתירו.

מותו
----

לאחר ששוורץ הסגיר את עצמו הוא עונה מדי לילה, עד הלילה של 23 באוקטובר 1917. העות'מאנים שראו בשוורץ כאחד מעמודי התווך של הרשת, עינוהו באכזריות מרובה עד ששוורץ חש שלא יוכל לעמוד בעינויים נוספים מבלי לפצות את פיו.

בלילה של 23 באוקטובר 1917, העירו החיילים העות'מאנים את האסירים וגילו ששוורץ היה תלוי על משקוף החלון בחדרו, כך העיד אחד האסירים. סיבת מותו לא נקבעה עד היום באופן רשמי. ייתכן שלא היה יכול לעמוד יותר בעינויים והתאבד, וייתכן שמת תוך כדי העינויים הקשים, ותלייתו בוימה.

שוורץ נקבר בבית הקברות של עפולה, ועצמותיו הועברו משם לזכרון יעקב לאחר 8 שנים.

משפחתו
------

הוריו היו שרה (מבית אהרנסון) וחיים שוורץ שהיו ממייסדי המושבה. בני דודיו של שוורץ מצד אימו הם: אהרון אהרנסון, צבי אהרנסון, שמואל אהרנסון, אלכסנדר אהרנסון, שרה אהרנסון, רבקה אהרנסון, חיה רזניק, יהושע אהרנסון, אהרן צבי אהרונסון, יונה אהרונסון וחיה רבקה מושקוביץ.

דודיו מצד אימו הם: אפרים פישל אהרנסון, משה קלמן אהרנסון, שמואל אהרונסון ומנדל אהרונסון. הוריו של אימו היו אהרן אהרנסון וחיה רחל אהרונסון.

ראו גם
------

* ניל"י
* נפילתה של ניל"י
* משפחת אהרנסון

קישורים חיצוניים
----------------

* ראובן שוורץ, באתר "בית אהרנסון - מוזיאון ניל"י"
**אוספדלה דלי אינוצ'נטי** (באיטלקית: **Ospedale degli Innocenti**, "בית החולים של התמימים") הוא בית יתומים בפירנצה, שעוצב על ידי פיליפו ברונלסקי ומשמש היום כמוזיאון קטן עם עבודות של לוקה דלה רוביה, סנדרו בוטיצ'לי, פיירו די קוזימו ודומניקו גירלנדיו ונמצא גם בשימוש על ידי יוניסף.

בנייתו של בית היתומים החלה בשנת 1419, בהזמנת גילדת סוחרי המשי של פירנצה. ברונלסקי פיקח על חלק מהבניה ובהמשך הוכנסו שינויים בתכנון המקורי.

מאפייני המבנה
-------------

חזית המבנה נבנתה כפורטיקו ומורכבת מתשע קשתות חצי עגולות ולא מחודדות כפי שהיה נהוג באותה תקופה הצומחות מעמודים מסוג הסדר המשולב, המעבר מקשת מחודדת לקשת חצי עגולה בהתאם לסגנון הקלאסי לוקח את המבנה לכיוון האדמה. להמחשת התפקיד של הבניין נוספו ליד הקשתות החצי עגולות עיגולים כחולים טונדו מטראקוטה מזוגגת בתוך ספנדרל עם תבליטי תינוקות מאת אנדראה דלה רוביה, המדגישים את האופי האופקי של המבנה.
מעל כל קשת חצי עגולה שובץ חלון אדיקולה. המבנה מקפיד על מידות כאשר המרווח בין העמודים זהה לגובהם ולרוחב האכסדרה דבר היוצר בין כל שני עמודים חלל פנימי במבנה דמוי קובייה. גובה האנטבלטורה שווה לחצי מגובה העמוד.

המבנה נבנה בכמה שלבים כשברונלסקי פיקח על הבנייה בשנים 1419–1427, תוספת תבליטי תינוקות מאת אנדראה דלה רוביה בוצעה בשנת 1484 כתוספת לתכנון המקורי של ברונלסקי שתכנן מדליונים ריקים. בית היתומים נפתח בשנת 1445.

היסטוריית המקום
---------------

בחזית הבניין היה מוצב אגן, שלעיתים השאירו בו אנשים באישון לילה תינוקות לא רצויים. על מנת למנוע נזק לתינוקות, שהושארו לעיתים קרובות שעות רבות לבד עד שהתגלו על ידי צוות המקום, הוחלף האגן בשנת 1660 במתקן שהגן על התינוקות ומנע מההורים הנוטשים את הצורך להיחשף: הייתה זו דלת מסתובבת קטנה שהכניסה את התינוק לבניין מבלי שהיה על ההורה להיכנס למבנה עצמו. מערכת זו פעלה עד סגירת המקום ב-1875.

קישורים חיצוניים
----------------

ויקישיתוף מדיה וקבצים בנושא **אוספדלה דלי אינוצ'נטי** בוויקישיתוף
* 

* אתר האינטרנט הרשמי של אוספדלה דלי אינוצ'נטי (באיטלקית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266112405171
* BnF: cb12302164z (data)
* ISNI: 0000 0000 8909 5130
* LCCN: n90651819
* SUDOC: 031890806
* VIAF: 145547898
* WorldCat: lccn-n90651819

 |
**ספנודון מצר קוק** (שם מדעי: *Sphenodon guntheri*) הוא מין של זוחל נדיר ממשפחת הספנודוניים וקרובו של המין ספנודון מצוי החי רק באיים במצר קוק שבניו זילנד בין האי הצפוני והאי הדרומי. חלק מהחוקרים רואים אותו כתת-מין של המין האחרון.

מאפיינים
--------

מין זה מזכיר במראהו את הספנודון המצוי, אך קטן יותר. צבעו חום עד צהוב ופחות ירוק, אך מראהו דמוי האיגואנה או החרדון דומה. אורכו מגיע ל-76 ס"מ ומשקלו ל-900 גרם והזכרים גדולים מהנקבות וגם תוקפניים מהם. בניגוד ללטאות לספנודון אין איברי מין זכריים ומבנה הלסתות שלו שונה.

הספנודון מצוי במחילות וצוקים באזורים ממוזגים, והוא פעיל לילה. מזונו מורכב מעכבישים, חלזונות וחרקים גדולים כמו הווטה האנדמי לניו זילנד. עם זאת הוא יטרוף גם לטאות קטנות ואפרוחי עופות ים ואף עופות ים קטנים.

עין הקודקוד
-----------

לספנודון, יש עין שלישית במעלה הראש, הידועה גם כעין הקודקוד.

לעין עדשה, רשתית וקרנית משלה, וקישור עצבי חלש למוח, עובדה אשר יכולה להעיד על התפתחות אבולוציונית מעין שלישית מתפקדת.
עין הקדקוד ניתנת להבחנה רק באבקועים (צאצאים צעירים), אשר להם רקמה שקופה בקודקוד. לאחר 4–6 חודשים, הרקמה מתכסה בקשקשים בהירים ופיגמנט.
המטרה של עין הקודקוד לא ידועה, אבל קיימת סברה לפיה היא שימושית לספיגת קרני UV ליצירת ויטמין D, לקביעת מחזורי יום ולילה (מחזורים צירקדיים), עוזרת לבקרת חום, ומסיעת לניווט על ידי קביעת מיקום השמש.
מכל הטטרפודים הקיימים (בעלי ארבע רגליים), עין הקודקוד ניתנת לראות בבירור בעיקר בספנודון.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  ספנודון מצר קוק באתר הרשימה האדומה של IUCN
**ספנקודון** (שם מדעי: ***Sphenacodon***; מילולית: "שן נקודת-טריז") הוא סוג של סינאפסיד נכחד מהמשפחה ספנקודונטיים, אשר חי במשך הקרבון הפנסילבני עד הפרם לפני 300 עד 280 מיליון שנה מזמננו. הוא דומה בצורתו לדימטרודון והיה קרוב משפחתו. סוג זה תואר ב-1878 בדי החוקר עותניאל מארש ותוארו בו 3 מינים שונים. מרבית המאובנים התגלו באריזונה, יוטה וניו מקסיקו עם שלדים כמעט שלמים.

מאפיינים
--------

הספנקודון היה זוחל בעל דמיון ליונק, בייחוד במבנה לסתותיו ושיניו שהורכבו לפי חלוקה בדומה לשיני יונקים. הוא הגיע לאורך של 3 מטרים אצל המין *Sphenacodon ferocior*, והיה בעל לסת רחבה וגבוהה מלאה שיניים חדות המעידות שהיה טורף. הוא היה גם בעל בליטות רחבות מעל הצלעות ואולי אלו תמכו במפרש נכחד בדומה לדימטרודון, אם כי המפרש היה נמוך בהרבה.

הממצאים השונים של הספנקודון מעידים ששגשג במשך הקרבון ותחילת הפרם, אך החל להיעלם במשך הפרם היבש והוחלף בתראפסידים דמויי-יונקים.

קישורים חיצוניים
----------------

ויקישיתוף מדיה וקבצים בנושא **ספנקודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565831605171

 |
**אַנְטִי נַצְרוּת** (נקרא גם: **כְּרִיסְטוֹפּוֹבְיָה**) היא המונח המודרני לדחייה של הנוצרים, הדת הנוצרית ומנהגיה. במהלך ההיסטוריה, עקב סכסוכים דתיים בין נוצרים ליהודים, התגלו אנטי-נצרות יהודית ואנטי-יהדות/אנטישמיות נוצרית.

אנטי נצרות בהיסטוריה
--------------------

### המאה הראשונה

אנטי נצרות הופיעה עוד בעידן הקיסרים במאה הראשונה. הצמיחה המתמדת של התנועה הנוצרית נתפסה בחשדנות הן מצד השלטון הרומי והן מצד האנשים ברומא. במהלך המאה השנייה, הנצרות נתפסה כשלילית בשני אופנים: הראשון מקיף את ההאשמה באמונה הנוצרית בהתאם לעקרונות הרומאים בקרב האוכלוסייה- והשני הוא המחלוקת שעוררה הדת באנשים כלפי התקדמות העידן האינטלקטואלי.

### המאה השנייה

אנטי נצרות הופיעה עוד בברית החדשה, ונראה כי ישו צפה אותה, כפי שדווח על ידי כותבי הבשורה. האנטי נצרות של המאה הראשונה התגלתה לא רק בקרב השלטונות הרומאים, אלא התגלתה גם בקרב יהודים. כיוון שהנצרות הייתה בשלב זה כת שמבוססת על היהדות. פאולוס מטרסוס, שבעצמו רדף נוצרים לפני שהפך לכזה, מדגיש את צליבת ישו כ'אבן נגף' ליהודים, והרעיון שהמשיח נהרג על צלב פגע בכמה מהיהודים שחיכו למשיח מדתם.

אנטי נצרות בעידן המודרני
------------------------

בשנת 2020, ערכה הוועידה האמריקאית לחופש הדת מחקר היכן נוצרים סובלים מאנטי-נצרות ונרדפים. לפי תוצאות המחקר, אנטי נצרות נעשית במיאנמר, סין, אריתריאה, הודו, איראן, ניגריה, קוריאה הצפונית, פקיסטן, רוסיה, ערב הסעודית, סוריה ווייטנאם; בתגובה, ארצות הברית כ"מדינות מדאיגות במיוחד".

קישורים חיצוניים
----------------

ויקישיתוף מדיה וקבצים בנושא **אנטי-נצרות** בוויקישיתוף

הערות שוליים
------------

1. ↑  ANTI-CHRISTIAN | Meaning & Definition for UK English | Lexico.com, Lexico Dictionaries | English (באנגלית)
2. ↑  Definition of ANTI-CHRISTIAN, www.merriam-webster.com (באנגלית)
3. ↑  ANTI-CHRISTIAN - Definition and synonyms of anti-Christian in the English dictionary, educalingo.com (באנגלית)
4. ↑  BART WAGEMAKERS, INCEST, INFANTICIDE, AND CANNIBALISM: ANTI-CHRISTIAN IMPUTATIONS IN THE ROMAN EMPIRE, **Greece & Rome** 57, 2010, עמ' 337–354
5. ↑  Christianity, www.jewishvirtuallibrary.org

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169244915 (data)

 |
פירוש נוסף ערך זה עוסק ב-(Karat) מידת טוהר של מתכות. אם התכוונתם ל-(Carat) משקל אבני חן, ראו קרט (יחידת משקל).
**קרט** (Karat) הוא מידה לתיאור דרגת טוהר של סגסוגת זהב ופלטינה.

לפי מדד זה, זהב טהור הוא זהב 24 קרט. אם מחצית ממסת הסגסוגת הנדונה היא זהב והמחצית השנייה - מתכות אחרות, הרי שמדובר בזהב שטוהרו 12 קרט. כלומר:

{\displaystyle X=24\,{\frac {M\_{g}}{M\_{m}}}}
כאשר:

{\displaystyle {\mathit {X}}} הוא טוהר הסגסוגת בקרט.
{\displaystyle M\_{g}} הוא מסת הזהב הטהור (או הפלטינה הטהורה) בסגסוגת.
{\displaystyle M\_{m}} הוא המסה הכוללת של הסגסוגת.
מקובל לסמן את דרגת הטוהר של סגסוגות זהב ופלטינה, ובמדינות מסוימות אף חובה לעשות כן. בישראל חל איסור לקרוא למוצרים בהם תכולת הזהב נמוכה מ-9 קרט בשם מוצרי זהב.

השוואה בין מידות הטוהר בקרט ובין דרגת הטוהר המילסימאלית (אלפיונית)
------------------------------------------------------------------

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **קרט** | 24 | 22 | 20 | 18 | 16 | 14 | 12 | 10 | 8 | 6 | 4 | 2 | 0 |
| **% זהב** | 99.9 | 91.67 | 83.34 | 75 | 66.7 | 58.3 | 50 | 41.7 | 33.3 | 25 | 16.7 | 8.3 | 0 |
| **דרגת טוהר** | 999 | 916 | 833 | 750 | 667 | 585 | 500 | 417 | 333 | אין | אין | אין | אין |

קישורים חיצוניים
----------------

ויקישיתוף מדיה וקבצים בנושא **קרט** בוויקישיתוף
* קרט, באתר אנציקלופדיה בריטניקה (באנגלית)
דימטרודון.
**ספנקודונטיים'** (שם מדעי: *Sphenacodontidae*; מילולית: "בעלי שן נקודת-טריז") הוא משפחה נכחדת של סינאפסידים שהתקיימו בין הקרבון הפנסילבני עד הפרם לפני 300 עד 272 מיליון שנה מזמננו והמאובנים שלהם התגלו עד כה רק באמריקה הצפונית.

המשפחה כללה מספר מיני טורפים קדומים שלרבים מהם היה מפרש גבי שאולי עזר להם בוויסות חום גופם. הם היו יבשתיים בעלי גפיים קצרות וגוף מגושם מעט, כאשר ראשם היה גדול עם לסתות חזקות ומוגבהות מעט. הלסת העליונה שלהם בלטה מעט בחלקה האחורי, הנושק ללחיים מעל הלסת התחתונה והשיניים הכילו זוג ניבים מאיימים ושיניים קצרות יותר בחלק האחורי.

הגדולים מביניהם היו הדימטרודון והטפנוזאורוס שהגיעו לאורך של עד 4.5 ו-5.5 מטרים (בהתאמה). הדבר מציב אותם כמו חברים דומים בתור טורפי-העל של תקופתם, כשכנראה ניזונו מטרף יבשתי של זוחלים וסינאפסידים אחרים.

משפחה זו נחשבת לאחת מהקרובות ביותר לתראפסידים, מאבות היונקים.

מיון
----

* + סוג *Ctenorhachis*
	+ סוג *Cutleria*
	+ סוג *Eosyodon*
	+ סוג *Macromerion*
	+ סוג *Neosaurus*
	+ סוג סקודונוזאורוס (*Secodontosaurus*)
	+ סוג *Steppesaurus*?
	+ סוג*Tetraceratops*?
	+ סוג טפנוזאורוס (*Tappenosaurus*)?
* תת-משפחה Sphenacodontinae
	+ סוג *Cryptovenator*
	+ סוג *Ctenospondylus*
	+ סוג דימטרודון (*Dimetrodon*)
	+ סוג ספנקודון (*Sphenacodon*)

קישורים חיצוניים
----------------

ויקישיתוף מדיה וקבצים בנושא **ספנקודונטיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565821805171

 |
לוגו הקבוצה בשנים 1995-2017
**מועדון כדורגל אוסנבריק** (בגרמנית: **VfL Osnabrück**) הוא מועדון כדורגל גרמני, המשחק בעיר אוסנבריק שבגרמניה. המועדון משחק בבונדסליגה השנייה.

היסטוריה
--------

המועדון נוסד בשנת 1899 ושיחק לאורך השנים בליגות אזוריות בגרמניה. בשנת 1939 הגיע לשמינית גמר הגביע הגרמני והפסיד לקבוצת ואלדוף מנהיים. עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית והמועדון הצטרף לליגה זו בשנתה הראשונה. המועדון שיחק בליגה השנייה 10 עונות ברציפות מעונת 1974/1975 ועד עונת 1983/1984. בעונות 1976/1977, 1978/1979, 1979/1980, 1980/1981 הגיע לשמינית גמר הגביע והפסיד לקבוצות נירנברג, רוט וייס אוברהאוזן, שאלקה 04 ושטוטגרט בהתאמה. 

בסוף עונת 1983/1984 ירד לליגה השלישית, שם שיחק עונה אחת וחזר לליגה השנייה. המועדון שיחק בליגה השנייה 8 עונות ברציפות מעונת 1985/1986 ועד עונת 1992/1993. בעונת 1989/1990 הגיע לרבע גמר הגביע והפסיד לקבוצת איינטרכט בראונשווייג. בעונת 1992/1993 הגיע לשמינית גמר הגביע והפסיד לקבוצת איינטרכט פרנקפורט. בסוף העונה ירד לליגה השלישית.

המועדון שיחק בליגה השלישית 7 עונות ברציפות מעונת 1993/1994 ועד עונת 1999/2000 שבסופה חזר לליגה השנייה. המועדון שיחק לסירוגין בליגה השנייה ובליגה השלישית עד עונת 2011/2012. בעונת 2006/2007 הגיע לשמינית גמר הגביע והפסיד לקבוצת הרטה ברלין. בעונת 2009/2010 הגיע לרבע גמר הגביע והפסיד לקבוצת שאלקה 04. מעונת 2011/2012 המועדון שיחק שמונה עונות ברציפות בליגה השלישית לאחר שנשר מהבונדסליגה השנייה. בקיץ 2019 הבטיח המועדון את חזרתו לבונדסליגה השנייה. בעונת 2020/21 סיים המועדון במקום ה-16 בבונדסליגה השנייה, ונשר בחזרה לליגה השלישית.

בתום עונת 2022/2023 שבה לבונדסליגה השנייה.

הישגים
------

* **הגביע הגרמני**:
	+ רבע גמר (2): 1989/1990, 2009/2010

שחקנים בולטים
-------------

* גרמניהגרמניה טינו ברביג
* גרמניהגרמניה אנסגר ברינקמן
* גרמניהגרמניה כריסטיאן קלאסן
* קזחסטןקזחסטן קונסטנטין אנגל
* גרמניהגרמניה פטריק אוומויילה
* ארצות הבריתארצות הברית ג'ו אנוקס
* גרמניהגרמניה הייקו גלודה
* גרמניהגרמניה מתיאס היידריש
* גרמניהגרמניה פול לינץ
* אנגליהאנגליה ניל מרמון
* הרפובליקה הדמוקרטית של קונגוהרפובליקה הדמוקרטית של קונגו אדי ואקו מנגה
* גרמניהגרמניה תומאס רייכנברגר
* גרמניהגרמניה אנדריאס שאפר
* גרמניהגרמניה גרד וולקר שוק
* גרמניהגרמניה דניאל טיאונה
* דנמרקדנמרק נילס טון הנסן
* גרמניהגרמניה קלאוס דיטר ווליץ

קישורים חיצוניים
----------------

ויקישיתוף מדיה וקבצים בנושא **אוסנבריק** בוויקישיתוף
* 

* אתר האינטרנט הרשמי של אוסנבריק
* אוסנבריק, ברשת החברתית פייסבוק

* אוסנבריק, ברשת החברתית טוויטר

* אוסנבריק, ברשת החברתית אינסטגרם

* פרופיל, באתר Transfermarkt

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 236069680
* WorldCat: viaf-236069680

 |

| גרמניהגרמניה הבונדסליגה השנייה, עונת 2023/2024 |
| --- |
| 

|  |
| --- |
| איינטרכט בראונשווייג • אלברסברג • גרויטר פירט • אוסנבריק • האנזה רוסטוק • הנובר 96 • הולשטיין קיל • המבורג • ווין ויסבאדן  נירנברג • הרטה ברלין • פאדרבורן 07 • פורטונה דיסלדורף • שאלקה 04 • פ.צ. מגדבורג • פ.צ. סנט פאולי • פ.צ. קייזרסלאוטרן • קרלסרוהה |

 |
סכמת מבנה ארגוני המתארת ארגון בניהול מטריציוני
**ניהול מטריציוני** היא שיטת בניית ארגון ואופן מבנהו, כך שעובדים מקצועיים (למשל עובדי מחקר ופיתוח או אנשי מכירות) אינם כפופים בהכרח לעבודה על פרויקט מסוים או מוצר כלשהו, אלא מוקצים באופן דינאמי לפרויקטים שונים לפי דרישה ומנוהלים מקצועית על ידי גורם אחד וכפופים פרויקטלית לגורם אחר.

מבנה זה מאפשר גמישות והתאמה מהירה לצורכי השוק, למשל בנייה מהירה של צוות כאשר קם הצורך בפיתוח מוצר חדש ופירוק הצוות בסיומו. כמו כן מאפשר הדגם התמקצעות ושיתוף ידע בין אנשי מקצוע, השייכים ארגונית לקבוצה אחת ומקיימים בדרך כלל ערוצי שיח והעשרה משותפים. צורת ניהול זו גם ממזערת "זמנים מתים" של בעלי מקצועות מסוימים במהלך פרויקט או פיתוח מוצר שיש בו עליות ומורדות בצרכי ההעסקה של כל בעל מקצוע, כיוון שבשעת שפל העסקה בפרויקט אחד ניתן לנצלו בפרויקט אחר.

החסרון העיקרי של מבנה זה הוא הקונפליקט שעשוי להיווצר אצל העובדים, שבמצב זה כפופים לשני מנהלים: מנהל המחלקה הפונקציונלית/ מקצועית מחד ומנהל המוצר או מנהל פרויקט מאידך, שלעיתים יכולים לפעול תחת מניעים שונים ואף סותרים. כמו כן, מנהל הפרויקט אינו שולט בכל משימות העובדים המוקצים לו ועל המנהל הפונקציונלי/ מקצועי לדאוג להעסקה מלאה של כל עובד ולחלוקת נטל שווה בין כל עובדיו, בכל נקודת זמן.

קישורים חיצוניים
----------------

ויקישיתוף מדיה וקבצים בנושא **ניהול מטריציוני** בוויקישיתוף
* ניהול מטריציוני בגובה העיניים מאמרים מאת מיכאל שורץ.
* מיכאל טור, איך לשרוד ניהול מטריציוני?, באתר TheMarker‏, 6 באוגוסט 2009
* יעל גרוס אנגלנדר, להצלחה אבות רבים, כלכליסט, 14/6/10
* גיא לוי, ניהול פרויקטי בסביבה מטריציונית - אפקט הדומינו
* דיון בנושא (באנגלית)
ספר ביוגרפי אודות אוגדן נאש
**אוגדן נאש** (אנגלית: **Frederic Ogden Nash**‏: 19 באוגוסט 1902 - 19 במאי 1971) היה משורר אמריקאי הידוע בשירה קלה אך משעשעת.

חייו
----

נאש נולד בעיר ריי (Rye) במדינת ניו יורק. אביו היה הבעלים של חברת יבוא ויצוא אותה ניהל. בשל מחויבותו לעסקים, שינתה המשפחה את מיקום מגוריה פעמים רבות. בשנת 1920 התחיל נאש את לימודיו באוניברסיטת הרווארד, אולם שנה אחר כך הפסיקם. הוא עבד במספר משרות, עד שקיבל משרד עורך בהוצאה לאור דאבלדיי (Doubleday), ואז התחיל לכתוב שירה.

ב-1931 הוא פרסם את אוסף שיריו הראשון, "קווים נוקשים" (Hard Lines), אשר הקנה לו הכרה לאומית כמשורר. חלק משיריו השרו תחושה אנטי ממסדית. לדוגמה, אחד הפיוטים הנקרא "היגיון פשוט" (Common Sense), תוהה:

,Why did the lord give us agility (למה אלוהים נתן לנו זריזות)
?If not to evade responsibility (אם לא כדי להתחמק מאחריות?)
כשהוא לא עסק בשירה, נאש נהג להופיע כשחקן אורח בקומדיות ותוכניות רדיו, ונסע להרצות בקולג'ים ואוניברסיטאות ברחבי ארצות הברית ואנגליה. ב-1943 חבר נאש לקורט וייל וחיבר את כל השירים למחזמר "מגע אחד של ונוס", ביניהם "דברי בלחש" שזכה לעשרות ביצועים ו"אני בעצמי זר כאן". המחזמר הפך ללהיט וזכה אף לגרסה קולנועית.
  
נאש זכה להערכה מה"ממסד הספרותי", ושיריו נכנסו לאנתולוגיות, בהן אוספי שירה בעלי מעמד.
  
הוא מת בשנת 1971 ונטמן בצפון האמפטון בניו המפשייר.

סגנון שירתו
-----------

נאש ידוע בעיקר בזכות שיריו המפתיעים שברבים מהם גם משחקי מילים. בחלק משיריו החרוז המסיים יוצר אפקט קומי על ידי חריזת שתי שורות, אשר דווקא שונות באורכן ומשקלן חריג.

לקריאה נוספת
------------

* **הרולטה לא מתה** (57 משיריו של אוגדן נאש), תרגמה הדסה שפירא בירמן, הוצאת ירון גולן, 2002.

קישורים חיצוניים
----------------

ויקישיתוף מדיה וקבצים בנושא **אוגדן נאש** בוויקישיתוף
* אוסף משיריו של נאש (באנגלית).
* השיר ODA LA DODA, בתרגום לעברית באתר ליטרטורה.
* אוגדן נאש, באתר "Find a Grave" (באנגלית)
* אוגדן נאש, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265850505171
* BNE: XX5034338
* BnF: cb121749951 (data)
* CiNii: DA04716864
* GND: 118785680
* ISNI: 0000 0001 1040 6088
* LCCN: n79134950
* MusicBrainz: df603a62-0f5e-4ed9-b494-f6e8c16c7467
* NKC: xx0044130
* NLK: KAC200801551
* NTA: 070365393
* SNAC: w6zh7gbm
* SUDOC: 032999925
* Trove: 929911
* VIAF: 14812297
* WorldCat: lccn-n79134950

 |